ΕΛΛΗΝΙΚΗ ΔΗΜΟΚΡΑΤΙΑ

**ΝΟΜΟΣ ΑΤΤΙΚΗΣ**

ΔΗΜΟΣ ΓΑΛΑΤΣΙΟΥ

**ΔΙΕΥΘΥΝΣΗ ΟΙΚΟΝΟΜΙΚΗΣ & ΤΑΜΕΙΑΚΗΣ ΔΙΑΧΕΙΡΙΣΗΣ**

**ΤΜΗΜΑ ΠΡΟΜΗΘΕΙΩΝ & ΑΠΟΘΗΚΗΣ**

Ταχ. Διεύθυνση: Αρχιμήδους 2 & Ιπποκράτους (1ος Όροφος)

Ταχ. Κώδικας: 11146

Πληροφορίες 🕮: Α. Δράκου

Τηλέφωνο 🕿: 213 2055315, 70

Ηλεκτρονικό Ταχ. @: promithies@galatsi.gr

 Προς

Κάθε ενδιαφερόμενο οικονομικό φορέα

ΠΡΟΣΚΛΗΣΗ ΕΝΔΙΑΦΕΡΟΝΤΟΣ

 Ο Δήμος μας ενδιαφέρεται να αναθέσει με την εφαρμογή της παρέκκλισης του άρθρου 6 παρ.10, του Ν. 4412/2016, ήτοι με απευθείας ανάθεση, την προμήθεια ειδών ατομικής προστασίας, (Ομάδα ΣΤ΄ άγονη , του διαγωνισμού με αριθμό συστήματος στο ΕΣΗΔΗΣ 361109,1) σύμφωνα με το υπ΄αριθ.Πρωτ. 33849/01.10.2024 (ΑΔΑΜ 24REQ015566896) Πρωτογενές αίτημα και την από 08.10.2024 Μελέτη της Διεύθυνσης Διοικητικών Υπηρεσιών & Διαχείρισης Προσωπικού (Τμήμα Διαχείρισης & Ανάπτυξης Ανθρώπινου Δυναμικού), ενδεικτικού προϋπολογισμού για την ομάδα ΣΤ΄ του διαγωνισμού «ΑΛΛΑ ΜΕΣΑ ΠΡΟΣΤΑΣΙΑΣ» , είκοσι έξι χιλιάδων εκατόν τριάντα δύο ευρώ (26.132,00€) χωρίς Φ.Π.Α. ήτοι 17,97% της συνολικής αξίας του διαγωνισμού.

 Σας γνωρίζουμε την ΚΥΑ 52445 ΕΞ 2023/04.04.2023 (ΦΕΚ 2385/12.04.2023 τεύχος Β’) **Υποχρέωση υποβολής ηλεκτρονικών τιμολογίων** από τους οικονομικούς φορείς. Αρθρ. 1 παρ.2 περ.γ. «Για συμβάσεις που συνάπτονται ή και εκτελούνται από λοιπές πλην Κεντρικής Διοίκησης, αναθέτουσες αρχές/αναθέτοντες φορείς, οι διαδικασίες σύναψης των οποίων εκκινούν μετά την 1η Ιουνίου 2024».

 **Για την έκδοση ηλεκτρονικών τιμολογίων** απαιτείται χρήση παρόχων υπηρεσιών ηλεκτρονικής έκδοσης στοιχείων (ΥΑ αριθ. Α.1035/18-2-2020 (Β.551) & Α. 1138/12-6-2020 (Β.2470).

Ύστερα από τα παραπάνω και σε συνέχεια της υπ’αριθμ.335/2025 Απόφασης της Δημοτικής Επιτροπής (ΑΔΑ Ρ1ΥΣΩ9Λ-Φ07), σχετικά με τη ματαίωση της διαγωνιστικής διαδικασίας προμήθειας για την ΟΜΑΔΑ ΣΤ’, όπου ο διαγωνισμός δεν ήταν γόνιμος και την ανάθεσή της με την εφαρμογή της παρέκκλισης του άρθρου 6 παρ.10, του Ν. 4412/2016, ήτοι με απευθείας ανάθεση, παρακαλούμε να μας καταθέσετε σχετική προσφορά σε κλειστό φάκελο προσφοράς , στο Πρωτόκολλο της Αναθέτουσας Αρχής, στον οποίο θα πρέπει να αναγράφονται εξωτερικά τα πλήρη στοιχεία αυτού που υποβάλλει την προσφορά ( επωνυμία, διεύθυνση , τηλέφωνο, διεύθυνση ηλεκτρονικού ταχυδρομείου, καθώς επίσης και τις ενδείξεις:

|  |
| --- |
| ΠΡΟΣΦΟΡΑΠρος : Δήμο ΓαλατσίουΔιεύθυνση: Αρχιμήδους 2 & Ιπποκράτους -Γαλάτσι Αττικής, Τ.Κ. 11146Για την ομάδα ΣΤ’ « ΑΛΛΑ ΜΕΣΑ ΠΡΟΣΤΑΣΙΑΣ» (άγονο τμήμα του διαγωνισμού με αριθμό συστήματος στο ΕΣΗΔΗΣ 361109,1). |

* Οικονομική προσφορά & Τεχνική προσφορά σύμφωνα με την από 08.10.2024 Μελέτη της Διεύθυνσης Διοικητικών Υπηρεσιών & Διαχείρισης Προσωπικού (Τμήμα Διαχείρισης & Ανάπτυξης Ανθρώπινου Δυναμικού), στο «Τμήμα Διοικητικής Μέριμνας», **έως και τη Δευτέρα 27 Οκτωβρίου 2025 (27.10.2025) και ώρα 15:00μ.μ.**

Προς απόδειξη της μη συνδρομής λόγων αποκλεισμού από διαδικασίες σύναψης δημοσίων συμβάσεων των παρ. 1 και 2 του άρθρου 73 του Ν.4412/2016, παρακαλούμε, μαζί με την προσφορά σας, να μας αποστείλετε και τα παρακάτω δικαιολογητικά:

1. **Απόσπασμα ποινικού μητρώου** (το οποίο θα πρέπει να έχει εκδοθεί έως τρεις (3) μήνες πριν από την υποβολή του).

|  |
| --- |
| **Διευκρίνηση ως προς το απόσπασμα ποινικού μητρώου** |
| Ως προς την προσκόμιση αποσπάσματος ποινικού μητρώου ισχύουν τα ακόλουθα (άρθρο 73 παρ. 1 Ν. 4412/2016):Η υποχρέωση αποκλεισμού του προσφέροντα εφαρμόζεται επίσης όταν το πρόσωπο εις βάρος του οποίου εκδόθηκε αμετάκλητη καταδικαστική απόφαση είναι μέλος του διοικητικού, διευθυντικού ή εποπτικού οργάνου του εν λόγω προσφέροντα ή έχει εξουσία εκπροσώπησης, λήψης αποφάσεων ή ελέγχου σε αυτό.Η υποχρέωση του προηγούμενου εδαφίου αφορά **ιδίως**:αα) στις περιπτώσεις εταιρειών περιορισμένης ευθύνης (Ε.Π.Ε.) και προσωπικών εταιρειών (O.E. και Ε.Ε.), τους διαχειριστές,ββ) στις περιπτώσεις ανωνύμων εταιρειών (Α.Ε.), τον Διευθύνοντα Σύμβουλο, καθώς και όλα τα μέλη του Διοικητικού Συμβουλίου. |

1. **Φορολογική ενημερότητα** (άρθρο 80 παρ. 2 Ν.4412/2016) (η οποία να είναι εν ισχύ κατά το χρόνο υποβολής της).
2. **Ασφαλιστική ενημερότητα** (άρθρο 80 παρ. 2 του Ν.4412/2016) (η οποία να είναι εν ισχύ κατά το χρόνο υποβολής της).
3. **Κωδικοποιημένο καταστατικό με όλες τις τελευταίες τροποποιήσεις** (σε περίπτωση εταιρίας).
4. **Υπεύθυνη Δήλωση** του Ν.1599/1986 (με γνήσιο υπογραφής ή ψηφιακά υπογεγραμμένη στο www.gov.gr) στην οποία να δηλώνει ο οικονομικός φορέας:

**Α.** σε ποιους ασφαλιστικούς φορείς οφείλει να καταβάλει εισφορές κοινωνικής ασφάλισης, οι οποίες καλύπτουν τόσο την κύρια όσο και την επικουρική ασφάλιση.

**Β.** δεν βρίσκεται σε μια από τις καταστάσεις των άρθρων 73 & 74 του Ν.4412/2016.

**Γ.** δεν έχει εκδοθεί σε βάρος του απόφαση αποκλεισμού, σύμφωνα με το άρθρο 74 του Ν.4412/2016.

**Δ**. δεν έχει αθετήσει τις υποχρεώσεις που προβλέπονται στην παρ.2 του άρθρου 18 του Ν.4412/2016.

**Ε.** έλαβε γνώση και αποδέχεται ανεπιφύλακτα την από 08.10.2024 Μελέτη της Διεύθυνσης Διοικητικών Υπηρεσιών & Διαχείρισης Προσωπικού (Τμήμα Διαχείρισης & Ανάπτυξης Ανθρώπινου Δυναμικού), σε όλη τη διάρκεια της σύμβασης.

**ΣΤ.** η συμμετοχή του δε δημιουργεί κατάσταση σύγκρουσης συμφερόντων κατά τα προβλεπόμενα στο άρθρο 24 του Ν.4412/2016.

1. **Υπεύθυνη Δήλωση** του ν. 1599/1986 (με γνήσιο υπογραφής ή ψηφιακά υπογεγραμμένη στο www.gov.gr) περί της υποχρέωσης έκδοσης ηλεκτρονικού τιμολογίου (κατά τα προβλεπόμενα στον ν. 4601/2019 και τις εκτελεστικές αυτού Κοινές Υπουργικές Αποφάσεις), στην οποία ο οικονομικός φορέας θα αναφέρει, κατά περίπτωση είτε: **α)** ότι έχει τη δυνατότητα έκδοσης ηλεκτρονικού τιμολογίου **(Β2G)**, είτε: **β)** ότι έχει εκκινήσει την προβλεπόμενη διαδικασία για την έκδοση ηλεκτρονικού τιμολογίου **(Β2G)** και ότι δεσμεύεται να την έχει ολοκληρώσει πριν την τιμολόγηση της δαπάνης, είτε: **γ)** ότι δεσμεύεται πως θα εκκινήσει άμεσα την προβλεπόμενη διαδικασία για την έκδοση ηλεκτρονικού τιμολογίου **(Β2G)** και θα την έχει ολοκληρώσει πριν την τιμολόγηση της δαπάνης.
2. **Και όποιο άλλο έγγραφο ή υπεύθυνη δήλωση** (με γνήσιο υπογραφής ή ψηφιακά υπογεγραμμένη στο www.gov.gr) ζητείται από την από 08.10.2024 Μελέτη της Διεύθυνσης Διοικητικών Υπηρεσιών & Διαχείρισης Προσωπικού (Τμήμα Διαχείρισης & Ανάπτυξης Ανθρώπινου Δυναμικού)

Η παρούσα πρόσκληση και η από 08.10.2024 Μελέτη της Διεύθυνσης Διοικητικών Υπηρεσιών & Διαχείρισης Προσωπικού, θα αναρτηθούν στην ιστοσελίδα της Αναθέτουσας αρχής στην διεύθυνση (URL) : [www.galatsi.gov.gr](http://www.galatsi.gov.gr) .

**Ο ΔΗΜΑΡΧΟΣ**

**ΜΑΡΚΟΠΟΥΛΟΣ ΓΕΩΡΓΙΟΣ**